Hyd Internet 89 Views rcom
rcom
ఢిల్లీః సోమవారం నాటి ట్రేడింగ్‌లో రిలయన్స్‌ కమ్యూనికేషన్స్‌ షేరు 14 శాతం మేర పతనమైంది. సెప్టెంబర్‌తో ముగిసిన రెండో త్రైమాసికానికి ఆ సంస్థ రూ.2,709 కోట్ల ఏకీకృత నష్టాన్ని నమోదు చేసింది. బీఎస్‌ఈలో షేరు ధర 13.97 శాతం నష్టపోయి రూ.12.10 వద్ద, ఎన్‌ఎస్‌ఈలో 14.23 శాతం నష్టపోయి రూ.12.05 వద్ద ట్రేడ్‌ అవుతోంది. పూర్తిగా అప్పుల్లో కూరుకుపోయిన రిలయన్స్‌ కమ్యూనికేషన్స్‌ శనివారం ఏకీకృత ప్రాతిపదికన రూ.2,709 కోట్ల నష్టాన్ని ప్రకటించింది. గతేడాది ఇదే సమయానికి సంస్థ రూ.62 కోట్ల లాభాల్లో ఉండటం గమనార్హం. సంస్థ మొత్తం ఆదాయం గణనీయంగా 48 శాతం తగ్గిపోయి రూ.2,667 కోట్లుగా నమోదైంది. గతేడాది ఇది రూ.5,142 కోట్లు. దీంతో రిలయన్స్‌ కమ్యూనికేషన్స్‌ సంస్థ దాదాపు మూసివేసే స్థితిలో ఉన్న‌ట్లు స‌మాచారం.